Diari Oficial de la Generalitat Valenciana


Sumari del DOGV 5150, del 07-12-2005 (2005/13084)

DECRET 188/2005, de 2 de desembre, del Consell de la Generalitat, regulador de l'allotjament turístic rural a l'interior de la Comunitat Valenciana.
----------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2005/12/02/188**

### Versions

 04/11/2014 - Actualitat  Text inicial: 08/12/2005 - 03/11/2014 

### Dades del document

Número de DOGV
:   5150

Data del DOGV
:   07-12-2005

Secció del DOGV
:   I. DISPOSICIONS GENERALS

Número del document
:   2005/13134


Data del document
:   02-12-2005

Organisme emissor
:   Conselleria de Turisme

Tipus de document
:   Decret

Anàlisi jurídica

 Descriptors 

:   * legislació
    * indústria hotelera
    * càmping
    * regió rural
    * política de turisme
    * turisme rural
    * infraestructura turística

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Disposició derogada 04.11.2014**

 

**Decret 188/2005, de 2 de desembre, del Consell de la Generalitat, regulador de l'allotjament turístic rural a l'interior de la Comunitat Valenciana.**

**[(DOCV núm. 5150 de 07.12.2005)](http://www.docv.gva.es/datos/2005/12/07/pdf/2005_13521.pdf) Ref. 6135/2005**

L'article 31.12 de l'Estatut d'Autonomia de la Comunitat Valenciana atribuïx a la Generalitat la competència exclusiva en matèria de turisme i, en l'exercici d'aquella, en virtut de la disposició final segona de la Llei 3/1998, de 21 de maig, de la Generalitat, de Turisme de la Comunitat Valenciana, pel Decret 253/1994, de 7 de desembre, del Consell de la Generalitat, es va regular l'allotjament turístic rural en l'interior de la Comunitat Valenciana.

La importància que esta activitat d'allotjament va adquirir des de la seua regulació i la demanda creixent per una societat urbana d'allotjament turístic en zones d'interior, especialment en la modalitat d'allotjament en casa rural, amb la consegüent perspectiva d'explotació com a activitat empresarial, va fer que per mitjà del Decret 207/1999, de 9 de novembre, el Consell de la Generalitat modificara la llavors vigent regulació donant entrada en el sector a iniciatives empresarials d'explotació per persones jurídiques i pels que superaven el veïnat local o vinculació laboral local de l'empresari, fins llavors exigida.

La prestació del servici d'allotjament en el medi rural o, si es preferix, en zones de l'interior de la Comunitat Valenciana, s'ha convertit en una activitat turística important que, sense abandonar del tot en algunes zones el seu caràcter complementari, s'està convertint en activitat principal i mitjà de vida dels que professionalment s'hi dediquen. D'altra banda, les motivacions i exigències del turista actual, els seus gustos i necessitats, han produït un canvi substancial en el concepte de “Turisme rural”, al qual no poden ser aliens els poders públics.

La Llei 3/1998, de 21 de maig, de la Generalitat, de Turisme de la Comunitat Valenciana, marc legal bàsic sobre el qual ha d'articular-se la normativa sectorial turística inclou, com a modalitat d'activitat d'allotjament, l'allotjament turístic rural, i assenyala entre els seus objectius la consecució d'una regulació de l'oferta turística per mitjà de la correcció de les deficiències d'infraestructura i la millora de la qualitat dels servicis, instal·lacions i equips turístics.

El decret introduïx quatre novetats importants: d'una banda, reconeix com a edificis singulars les “masies”, “alqueries” i “riuraus”, construccions típiques de la Comunitat Valenciana en el medi rural, distingint-les de les cases de poble; en segon lloc, dóna carta de naturalesa als hotels i apartaments rurals, modalitats fins ara no previstes en els reglaments reguladors d'estos tipus d'allotjament; en tercer lloc, possibilita l'ampliació del nombre de places de les cases rurals; i, finalment, preveu la classificació de l'allotjament en dos categories, “estàndard” i “superior”, i la seua corresponent identificació.

El decret s'estructura en nou capítols integrats per trenta-vuit articles, dues disposicions addicionals, dues disposicions transitóries, una disposició derogatória i dues disposicions finals.

En conseqüència, oïts els sectors i les administracions públiques afectades, a proposta de la consellera de Turisme, conforme amb el Consell Jurídic Consultiu de la Comunitat Valenciana, i amb la deliberació prèvia del Consell de la Generalitat, en la reunió del dia 2 de desembre de 2005,

DECRETE

CAPÍTOL I. Objecte i àmbit d'aplicació

**Article 1. Objecte**

El present decret té com a objecte l'ordenació i el foment del turisme a l'interior de la Comunitat Valenciana.

**Article 2. Àmbit d'aplicació**

1. Queden subjectes al present decret les persones físiques o jurídiques que es dediquen a prestar, de forma habitual i per mitjà de preu, allotjament turístic en establiments ubicats en les zones de l'interior de la Comunitat Valenciana, sota alguna de les modalitats previstes en l'article 3 d'esta disposició.

2. S'exclouen del present decret:

a) Els establiments que s'ubiquen en municipis que es troben en algun dels supósits següents:

– Que el seu terme municipal siga limítrof amb el mar.

– Que es troben inclosos o vinculats a una àrea metropolitana.

– Que el model d'ocupació i ús del territori del seu terme municipal no responga al model rural tradicional.

b) Els establiments que s'ubiquen en zones residencials, encara que el municipi no es trobe en els supósits previstos en l'apartat anterior.

3.No obstant el que disposa el número anterior, amb caràcter excepcional i en supósits concrets, els establiments d'allotjament previstos en la present disposició podran ubicar-se, amb un informe previ preceptiu i vinculant del Servici Territorial de Turisme corresponent, en zones l'ús de les quals siga eminentment agrícola, ramadera o forestal, o que presenten un interés mediambiental, cultural o visual que estiga d'acord amb l'aplicació d'altres polítiques sectorials i permeta la dinamització económica de l'entorn. ****[1]****

CAPÍTOL II. Modalitats i categories

**Article 3. Modalitats i categories** ****[2]****

1.Allotjament turístic rural. A les zones de l'interior de la Comunitat Valenciana es podran prestar, a més de les ja regulades per la Generalitat, les modalitats d'allotjament turístic següents:

a) Casa rural, compartida o no amb els seus propietaris o usuaris.

b) Acampada en finca particular amb habitatge habitat.

c) Alberg turístic.

Les categories previstes per a les cases rurals i albergs turístics seran les d'»estàndard» i «superior» i es determinaran, sense perjuí del compliment dels requisits tècnics generals i específics que en cada modalitat siguen exigibles, de conformitat amb el que disposa el present decret. El qualificatiu de «luxe» només podran tenir-lo els establiments classificats en la categoria «superior», amb la sol·lictud prèvia dels interessats i en atenció a les seues característiques, servicis i instal·lacions.

2. Els establiments hotelers dels grups primer i segon, els blocs i conjunts d'habitatges turístics, i els habitatges turístics que estiguen classificats i inscrits en el Registre General d'Empreses, Establiments i Professions Turístiques de la Comunitat Valenciana -d'ara en davant, el Registre- conforme a la seua normativa reguladora, podran tenir l'especialitat de «rural» quan complisquen els requisits d'ubicació previstos en l'article 2 i els exigits en els capítols VII i VIII del present Decret, respectivament

**Article 4. Distinció turística**

Els establiments subjectes al present decret podran obtindre una distinció turística en funció de la qualitat de les seues instal·lacions i dels servicis que presten, i les seues característiques i el sistema de concessió serà regulat mitjançant una orde de la Conselleria de Turisme.

**Article 5. Cases rurals**

S'entén per allotjament en cases rurals l'oferit per mitjà de preu i de forma habitual en habitatges, ocupades o no pels seus propietaris o usuaris, que complisquen els requisits establits pel present decret.

**Article 6. Acampada en finca particular amb habitatge habitat**

1. S'entén per allotjament en acampada en finca particular l'oferit, de forma habitual i per mitjà de preu, per a la seua realització en tenda de campanya o caravana en terrenys de propietat particular en què existisca un habitatge habitat.

2. La prestació d'esta modalitat d'allotjament serà compatible amb la d'allotjament compartit en cases rurals, sempre que el número d'allotjats alhora temps no supere el de 16 persones.

**Article 7. Alberg turístic**

S'entén per allotjament en alberg turístic l'oferit, de forma habitual i per mitjà de preu, en un establiment habilitat per a allotjar a viatgers en instal·lacions col·lectives amb habitacions múltiples. La capacitat dels albergs serà, com a mínim, de 17 places.

**Article 8. Especialitats** ****[3]****

1. Podran reconéixer-se, quan siga procedent, les especialitats d'allotjament següents:

a) Masies, alqueries i riuraus.

Quan el servici d'allotjament es preste en edificis aïllats de més de 50 anys d'antiguitat, degudament datats i catalogats i que, rehabilitats o no, responguen a l'arquitectura tradicional de la zona on s'ubiquen, podran ostentar l'especialitat de «masia», «alqueria» o «riurau». Estos termes seran acreditats mitjançant el certificat d'un tècnic competent.

Esta especialitat podrà reconéixer-se tant a les cases rurals i albergs com als hotels rurals.

b) Cases de poble.

Podran ostentar l'especialitat «casa de poble» aquelles cases rurals en les quals el servici d'allotjament es preste en edificis que constituïsquen un únic habitatge, estiguen situats en el nucli urbà i es conserven o s'hagen rehabilitat conforme a l'arquitectura i amb els materials tradicionals de la zona on s'ubiquen. Estos termes seran acreditats mitjançant certificat de l'Ajuntament corresponent.

**Article 9. Distintius**

Tots els establiments exhibiran, junt amb l'entrada principal, una placa normalitzada en la qual figurarà la modalitat i categoria atorgada. Les característiques de la placa les determinarà una orde de la Conselleria de Turisme.

**Article 10. Requisits** ****[4]****

La modalitat i categoria que corresponga als establiments es determinarà en funció del compliment dels requisits tècnics generals i específics fixats en la present disposición

CAPÍTOL III. Allotjament turístic rural. Bases de la classificació

Secció 1a. Requisits tècnics generals

**Article 11. Requisits generals**

Per a desplegar l'activitat d'allotjament turístic d'interior en les modalitats previstes en l'apartat 1 de l'article 3 d'este decret, els establiments hauran de disposar com a mínim de:

a) Abastiment d'aigua i subministrament d'energia garantits.

b) Subministrament d'aigua apta per al consum humà.

c) Sistemes autoritzats d'eliminació de residus sólids i d'aigües residuals.

d) Disponibilitat de comunicació telefónica, quan no estiga en el propi local.

e) Equip sanitari de primers auxilis.

f) Mesures de prevenció i extinció d'incendis, conforme al que establix la NBE CPI-96.

g) Informació sobre servicis de farmàcia, entitats financeres i recursos turístics de la zona en què es troben ubicats.

h) Calefacció en habitacions, banys i zones d'ús comú.

**Article 12. Edificacions**

Els edificis on s'ubiquen els establiments d'allotjament turístic rural hauran de presentar un bon estat de conservació, tant en els elements externs com interns. No es trobaran situats dins de l'espai que delimita la línia d'edificació de les carreteres que formen part de la xarxa de carreteres de l'Estat, ni de les que integren la xarxa bàsica de la Comunitat Valenciana.

**Article 13. Salons, menjadors i mobiliari**

1. Les superfícies destinades a salons i menjadors guardaran relació amb la capacitat de l'establiment, de manera que es garantisca als usuaris una estada confortable. En tot cas, es garantirà una superfície mínima de 2 m² per plaça d'allotjament, sense que en cap cas siga inferior a 14 m².

2. El mobiliari estarà en perfecte estat d'ús i conservació i, com a mínim, garantirà un nombre de seients equivalent al nombre de places de l'establiment.

**Article 14. Altres dependències**

Les cuines i banys tindran ventilació directa o forçada per a la renovació d'aire.

Les habitacions i la resta de dependències d'ús comú disposaran de ventilació directa a l'exterior o a patis no coberts.

Les habitacions estaran dotades de l'aïllament necessari per a preservar-les de sorolls i impedir el pas de llum a voluntat del client.

Secció 2a. Requisits tècnics específics

**Article 15. Requisits**

Cada modalitat d'allotjament d'interior complirà els requisits tècnics específics previstos en el corresponent capítol d'este decret.

**Article 16. Classificació**

1. La determinació de la categoria que correspon a les cases rurals i als albergs turístics serà fixada atenent les exigències i requisits mínims establits en els seus corresponents capítols, i serà revisada per l'administració de la Generalitat transcorreguts cinc anys.

2. Sense perjuí del que disposa el número anterior, la classificació turística es mantindrà mentre perdure el compliment de les condicions i requisits determinants d'aquella i podrà ser revisada en qualsevol moment, de conformitat amb el que establixen els articles 9 i 14.4 de la Llei 3/1998, de 21 de maig, de la Generalitat, de Turisme de la Comunitat Valenciana. Bàsicament, esta revisió podrà efectuar-se quan es comprove un notori deteriorament en l'edificació, les instal·lacions o en la qualitat dels elements d'ús del client. ****[5]****

CAPÍTOL IV. De l'allotjament en cases rurals

Secció 1a. Requisits tècnics

**Article 17. Ubicació**

1. Esta modalitat d'allotjament es podrà prestar tant en els habitatges que es troben aïllats i disseminats pel terme municipal com les que formen part de nuclis urbans. En el primer cas, hauran de disposar d'un bon accés per a vehicles.

2. Els edificis en què es reconeguen les cases rurals no tindran més de tres altures, inclosa la planta baixa, excepte quan es tracte d'un únic allotjament que per les seues característiques própies dispose d'una o dos plantes més.

**Article 18. Requisits generals**

1. Les cases rurals, per a obtindre la corresponent declaració com a allotjament turístic rural, hauran d'estar dotades, com a mínim, de les instal·lacions següents:

a) Aigua calenta en cuina i bany.

b) Punts i preses de llum en totes les habitacions i zones d'ús comú.

c) Un bany complet, amb banyera o dutxa, per a cada sis places, inclosos els usuaris de l'habitatge. Dos banys fins a dotze places i tres quan la capacitat n'ultrapasse de dotze. En el cómput es descomptaran els banys incorporats a les habitacions i el nombre de places d'estes.

d) Les especialitats “mas”, “alqueria”, “riurau” i “casa de poble” disposaran de saló-menjador independent de la cuina, el qual serà una altra estada distinta.

2. Les cases rurals podran tindre una capacitat màxima de fins a 16 places, incloses els llits supletoris. Amb caràcter general, s'admetrà la seua instal·lació en dormitoris que superen el 25 per cent de la superfície mínima exigida. Prèvia petició del client i excepcionalment, el titular de l'establiment podrà instal·lar llits supletoris en dormitoris que no complisquen l'esmentada condició en habitatges d'ús compartit. ****[6]****

3. En cap cas no podran instal·lar-se llits supletoris o sofàs-llits en el menjador, en el saló, en el saló-menjador, o altres estades anàlogues.

**Article 19. Requisits específics**

Les cases rurals disposaran, a més dels requisits a què es referix l'article anterior, dels següents requisits específics:

|  |  |  |
| --- | --- | --- |
| I. Servicis generals | Estàndard | Superior |
| 1. Informació sobre recursos turístics i altres dades d’ interés en dos idiomes | Sí | Sí |
| 2. Caixes fortes individuals | - | Sí |
| 3. Aire condicionat o climatizació en tot el allotjament | - | Sí |

|  |  |  |
| --- | --- | --- |
| II. Zona de clients | | |
| 1. Habitaciones: | Estàndard | Superior |
| a) Superfícies (no inclosos banys) | | |
| 1. Dobles | 12 m² | 15 m² |
| 2. Individuals | 8 m² | 10 m² |
| b) Dotació: | | |
| 1. Llits (\*) | Sí | Sí |
| 2. Paperera | Sí | Sí |
| 3. Televisió color | - | Sí |
| 4. Tauletes de nit | Sí | Sí |
| 5. Cadires | Sí | 2 |
| 6. Armari amb portes | Sí | Sí |
| 7. Perxes | Sí | Sí |
| 8. Punt de llum junt als llits | Sí | Sí |
| 9. Espill | Sí | Sí |

(\*) Com a mínim d'1,35 x 1,80 en cas de ser dobles, i 90 x 1,80 si són individuals. El matalaf serà de molls o semblant. En categoria superior disposaran de canapé o semblant.

|  |  |  |
| --- | --- | --- |
| 2. Servicis higiénicosanitaris | Estàndard | Superior |
| a) Superficies: | | |
| 1. Incorporats a les habitacions | 3,5 m² | 4,5 m² |
| 2. En  la resta del allotjament | 4,5 m² | 5,5 m² |
| b) Dotació: | | |
| 1. Lavabo | Sí | Sí |
| 2.Banyera o dutxa(\*) ****[7]**** | ≥1,50m/≥0,64m2 | ≥1,60/≥0,81m2 |
| 3. Bidet | - | Sí |
| 4. Inodor | Sí | Sí |
| 5. Espill | Sí | Sí |
| 6. Presa de corrent junt lavabo amb indicador de voltaje | Sí | Sí |
| 7. Tovaller | Sí | Sí |
| 8. Penjador | Sí | Sí |
| 9. Eixugador de pèl (\*) | Sí | Sí |
| 10. Poal higiènic | Sí | Sí |
| 11. Banqueta | Sí | Sí |
| 12. Estant per a objectes de tocador o semblant | Sí | Sí |

(\*) Un cada 6 places o fracció.

(\*) En la categoria estàndard, la banyera tindrà una longitud mínima d'1,50 metres i, la dutxa, una superfície mínima de 0,80 per 0,80 metres (0,64 m2) o equivalent. En la categoria superior, la banyera tindrà una longitud mínima d'1,60 m i, la dutxa, una superfície mínima de 0,90 per 0,90 m (0,81 m2) o superfície equivalent

|  |  |  |
| --- | --- | --- |
| 3. Cocina | Estàndard | Superior |
| a) Superficies | 5 m² | 8 m² |
| b) Dotació: | | |
| 1. Cuina (mínim 3 focs) | Sí | Sí |
| 2. Forn | Sí | Sí |
| 3. Frigorífic amb congelador | Sí | Sí |
| 4. Planxa | Sí | Sí |
| 5. Extractor de fums | Sí | Sí |
| 6. Llavadora | Sí | Sí |
| 7. Batedora i cafetera | Sí | Sí |
| 8. Llavaplats | - | Sí |
| 9. Microonesd | - | SÍ |

**Article 20. Allotjament compartit**

La modalitat d'allotjament compartit reunirà les particularitats següents:

a) Es podrà incloure, amb caràcter obligatori per al client, el servici de pensió alimentària completa, mitja pensió o desdejuni.

Quan al client no se li facilite tota o part de la pensió alimentària, es facilitarà l'ús de la cuina, parament i nevera amb congelador i forn.

b) Es realitzarà diàriament la neteja d'habitacions i banys.

c) El servici de tovalles i roba de llit es canviarà amb l'entrada de nous clients o cada 3 dies.

d) Es prestarà el servici de llavat i planxat de roba, o es facilitaran planxa i llavadora per a l'ús dels clients.

**Article 21. Allotjament no compartit**

La modalitat d'allotjament no compartit reunirà les particularitats següents:

a) Es disposarà de mobiliari, efectes, parament i vaixella en bon estat de conservació i utilització.

b) Es proporcionarà als clients doble servici de tovalles i roba de llit, excepte per a estades no superiors a tres dies, així com combustible suficient per a cuina, calfador i calefacció.

Secció 2a. Règim administratiu

**Article 22. Comunicació de posada en funcionament i classificació turística. Obligatorietat** ****[8]****

1. Els qui vulguen exercir l'activitat d'allotjament turístic en cases rurals comunicaran a l'administració turística la posada en funcionament i classificació turística de l'establiment mitjançant el model normalitzat dirigit al Servici Territorial de Turisme de la província on s'ubique, i l'acompanyaran de la documentació assenyalada en els apartats següents. Este serà l'órgan competent per a l'ordenació i instrucció del procediment.

2. La comunicació de la posada en funcionament i classificació turística és obligatória per a l'exercici de l'activitat.

3. Junt amb la comunicació a què es referix l'apartat anterior, el model de la qual s'inserix com a annex, s'aportarà:

a) Document acreditatiu de la personalitat física o jurídica de la persona interessada. Les persones físiques podran substituir la presentació d'eixe document per l'autorització expressa a què es referix l'article 4 del Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'administració de la Generalitat i el seu sector públic.

b) Declaració responsable de la persona interessada en la qual manifeste:

1r. Que té la disponibilitat de l'immoble per al seu ús com a allotjament rural.

2n. Que disposa d'un certificat de l'Ajuntament que acredita els punts següents:

Que l'immoble disposa d'abastiment d'aigua i subministrament d'energia.

Que l'aigua s'ajusta als requisits que per al consum humà determina el Reial Decret 140/2003, de 7 de febrer, pel qual s'establixen els criteris sanitaris de la qualitat de l'aigua de consum humà, o norma que el substituïsca.

Que en l'emplaçament de l'immoble es presten els servicis d'arreplegada de residus sólids i evacuació d'abocaments.

3r. Que l'establiment disposa dels requisits tècnics generals i específics exigits per la present norma per a la seua classificació en la categoria i, si fa el cas, especialitat comunicada, i que es compromet a mantindre-ho durant la vigència de l'activitat.

4t. Que disposa del certificat emés pel tècnic competent que acredita que l'establiment complix les exigències bàsiques de seguretat en cas d'incendi determinades pel Codi Tècnic de l'Edificació per a l'ús residencial públic.

5é. Que disposa de la llicència d'ocupació de l'habitatge o, si no n'hi ha, d'un certificat del tècnic municipal competent en matèria d'habitatge sobre el compliment de les exigències bàsiques de disseny i qualitat en els edificis d'habitatge i allotjament.

6é. Que l'establiment compta amb les llicències o autoritzacions preceptives per a l'exercici de l'activitat la concessió de les quals és competència d'altres departaments o administracions públiques. Quan siga procedent per estar ubicat l'establiment en sól no urbanitzable comú, es declararà expressament, que s'ha obtingut la declaració d'interés comunitari que atribuïx el corresponent ús i aprofitament turístic.

7é. Que, si fa el cas, disposa de la documentació que acredita l'especialitat en la qual es classifica l'establiment, de conformitat amb el que disposa l'article 8.

**Article 23. Inscripció de l'establiment en el Registre** ****[9]****

1. L'órgan instructor, atenent la comunicació efectuada per la persona interessda, inscriurà d'ofici i classificarà turísticament l'establiment en el Registre amb la modalitat, especialitat i categoria que s'haja indicat, tret que s'hagen omés dades o no s'hagen aportat documents de caràcter essencial. Practicada la inscripció, entregarà al titular un document que ho acredite.

2. Posteriorment, este órgan revisarà:

a) Si, segons alló que ha declarat la persona interessada, disposa de la totalitat de la documentació a què es referix l'article anterior i la seua validesa formal.

b) Si en l'establiment es complixen els requisits generals i específics exigits per la norma per a tenir la categoria amb la qual ha quedat inscrit.

3. Si com resultat de les comprovacions anteriors s'observen deficiències de qualsevol índole, se seguiran els tràmits oportuns de conformitat amb el que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o norma que la substituïsca.

4. La inexactitud o falsedat de les dades declarades, la indisponibilitat de la documentació preceptiva o l'incompliment dels requisits tècnics generals i específics exigits en este Decret, quan tinguen caràcter essencial, així com el fet de no començar a exercir l'activitat en el termini de dos mesos des de la comunicació efectuada, sense perjuí de les responsabilitats penals, civils o administratives que puguen produir-se, determinaran la impossibilitat de continuar amb l'exercici de l'activitat des del moment que es tinga constància d'estos fets i podran comportar, amb audiència prèvia de la persona interessada, la baixa i cancel·lació de la inscripció de l'establiment en el Registre i la revocació de la seua classificació turística.

5. La resolució a què es referix l'apartat anterior, així com aquelles altres que puguen dictar-se i que foren determinants de l'acabament del procediment, seran adoptades per l'órgan competent que en cada cas determinen les normes d'atribució de funcions de la conselleria que tinga les competències en matèria de turisme.

**Article 24. Dispenses**

Amb caràcter excepcional i en atenció a les especials circumstàncies que puguen donar-se, ponderades en conjunt la concurrència de les condicions exigides als establiments denominats cases rurals i el nombre i qualitat dels servicis oferits, i previs els informes tècnics necessaris a l'efecte, l'órgan competent de l'Agència Valenciana del Turisme, mitjançant una resolució motivada, podrà dispensar del compliment d'alguna de les exigències previstes per a la classificació d'un establiment, sempre que es complisquen els requisits següents:

a) Que en cap cas no es referisca la dispensa als requisits tècnics generals de les edificacions continguts en els articles 11 a 14 de la present norma.

b) Que s'aporte memória explicativa sobre els requisits compensatoris que justifiquen la dispensa.

c) Informe favorable de les associacions o organitzacions empresarials del sector turístic de la província.

**Article 25. Període de funcionament i baixa de l'establiment**

1. Els titulars de les cases rurals comunicaran a l'administració Turística el seu període de funcionament i les variacions que s'hi produïsquen. Este període, en cómput continu o discontinu, mai no serà inferior a nou mesos a l'any.

2. El tancament d'un establiment dins de tal període haurà de ser comunicat a l'administració Turística en el termini dels quinze dies següents a haver-se produït, amb indicació de la causa i duració. Quan esta excedisca de tres mesos, produirà la baixa de l'establiment, i el titular haurà de sol·licitar la reobertura amb aportació dels documents que, dels assenyalats en l'article 22, la justifiquen.

3. Així mateix produiran la baixa d'ofici de l'establiment, prèvia instrucció de l'oportú procediment en el qual l'interessat serà oït, a més de l'assenyalada en el número anterior, les causes següents:

a) L'incompliment de les condicions i requisits determinants de la declaració i inscripció.

b) La inactivitat de l'establiment sense causa justificada dins del període de funcionament comunicat.

c) La comissió d'una infracció que, d'acord amb la normativa vigent, comporte alguna de les sancions previstes en l'article 53.2.b) i 53.3.b) o d) de la Llei 3/1998, de 21 de maig, de la Generalitat, de Turisme de la Comunitat Valenciana.

4. També produirà la baixa de l'establiment la comunicació del cessament de la prestació dels servicis d'allotjament per part del titular.

**Article 26. Modificacions** ****[10]****

Qualsevol modificació que puga afectar la classificació, capacitat, titularitat, denominació i/o disponibilitat d'instal·lacions o servicis de les cases rurals, haurà de comunicar-se al Servici Territorial de Turisme de la província on radique l'establiment, acompanyat dels documents assenyalats en l'article 22.3 que la justifiquen. Este órgan, excepte en el cas que es produïsca una omissió de dades o documents de caràcter essencial, inscriurà en el Registre i, a l'efecte, entregarà al titular un document que així ho acredite. Posteriorment, de conformitat amb l'article 23, es realitzaran les comprovacions que calguen.

CAPÍTOL V. De l'allotjament en acampada en finca particular

Secció 1a. Requisits tècnics

**Article 27. Dotació de la finca, terreny i habitatge.**

1. En les finques o terrenys de propietat particular encerclades o tancades en tot el seu perímetre en què existisca un habitatge habitat, es podrà oferir el servici d'allotjament en tenda de campanya o caravana amb les condicions següents:

a) Podran allotjar-se com a màxim 16 persones, o instal·lar-se tres tendes de campanya o tres caravanes. Serà sempre dels clients la titularitat de les tendes de campanya o caravanes.

b) Les persones acampades tindran dret a la utilització del bany, llavador i pica de l'habitatge.

c) Es podrà facilitar la utilització d'altres dependències, com la sala d'estar, menjador, cuina, etc.

d) Es podrà oferir el servici de desdejuni o menjars.

e) En la zona prevista per a acampada, hauran de col·locar-se recipients per a l'acumulació de fems, els quals seran retirats diàriament.

f) No podrà realitzar-se foc, excepte en instal·lacions habilitades per a aixó, en períodes en què no estiga prohibit encendre foc en zones forestals o en les seues proximitats, i només si les condicions climàtiques i la resta de circumstàncies ho permeten, d'acord amb la legislació forestal.

****[11]****

2. En la zona d'acampada no caldrà disposar de subministrament d'energia elèctrica.

3. Tant el recinte com les instal·lacions compliran amb les mesures de prevenció i extinció d'incendis previstes en la normativa municipal i en la dictada per la conselleria competent en matèria de medi ambient que, si s'escau, siga d'aplicació.

En el supósit d'estar situades en muntanyes o terrenys forestals, s'aplicaran a l'acampada en finca particular les condicions que, per a les zones d'acampada, s'establixen en el Decret 233/1994, de 8 de novembre, del Consell de la Generalitat, pel qual es regulen les acampades i l'ús d'instal·lacions recreatives en les muntanyes de la Comunitat Valenciana. En este cas, hauran de verificar-se, a més, totes les mesures o plans de coordinació i de prevenció de potencials riscos i incendis forestals considere necessàries la conselleria competent en matèria d'interior, a l'efecte de la qual li serà sol·licitat informe.

Secció 2a. Règim administratiu

**Article 28. Comunicació de la posada en funcionament i classificació turística. Obligatorietat**

1. La comunicació de posada en funcionament i classificació turística, que és obligatória per a l'exercici de l'activitat, es realitzarà d'acord amb el que preveu l'article 22, en el model normalitzat de l'annex, acompanyada de la documentació que se cita en l'apartat 3.lletres a) i b) punts 1, 2 i 3. ****[12]****

2. S'aplicarà així mateix a estos establiments el que preveuen els articles 23 a 26 d'este decret.

CAPÍTOL VI. De l'allotjament en alberg turístic

Secció 1a. Requisits tècnics

**Article 29. Alberg turístic**

1. S'entén per alberg turístic la instal·lació habilitada per a prestar el servici d'allotjament turístic, amb servicis complementaris o sense, en habitacions col·lectives, i amb instal·lacions d'ús col·lectiu per als allotjats, quan es complisquen les condicions establides en este capítol. La capacitat mínima de les habitacions serà de 8 places. L'establiment pot disposar d'un altre tipus d'habitacions de menor capacitat sempre que el nombre de places d'estes no supere el 30 per cent de la capacitat total de l'establiment.

2. L'immoble que aculla les instal·lacions d'estos establiments haurà d'integrar la totalitat o part independitzada d'un edifici, amb entrades, escales i ascensors d'ús exclusiu. ****[13]****

3. L'estada contractada no podrà ser superior a 15 dies.

**Article 30. Requisits específics**

|  |  |  |
| --- | --- | --- |
| I. Servicis generals | Estàndard | Superior |
| 1. Informació sobre recursos turístics i altres dades d'interés en dos idiomes | Sí | Sí |
| 2. Caixes fortes individuals | - | Sí |
| 3. Piscina, excepte en nucli urbà | - | Sí |
| 4. Aire condicionat o climatització en tot l'allotjament |  | Sí |
| 5. Llavadores automàtiques | - | Sí |
| 6. Servicis higienicosanitaris: | | |
| a) Lavabos | Sí | Sí |
| b) Amb separacions laterals individuals | - | Sí |
| c) Dutxes amb portes | Sí | Sí |
| d) Cabines de dutxes amb separació per a la roba |  | Sí |
| e) Espill | Sí | Sí |
| f) Presa de corrent junt al lavabo amb indicador de voltatge | Sí | Sí |
| g) Tovaller | Sí | Sí |
| h) Poal higiènic | Sí | Sí |
| i) Servicis sanitaris dicapacitats | Sí | Sí |
| II. Zona de clients | Estàndard | Superior |
| 1. Habitacions: | | |
| a) Dotació: | | |
| 1. Llits o lliteres | Sí | Sí |
| 2. Armaris individuals amb portes | - | Sí |
| 3. Perxes | Sí | Sí |
| 4. Punts de llum junt amb els llits | Sí | Sí |
| III. Zones comunes | | |
| 1. Ludoteca, biblioteca o bussines centre, diferenciats d'altres zones comunes d'esplai |  | Sí |
| 3. Instal·lacions esportives polivalents | - | Sí |

**Article 31. Particularitats**

La modalitat d'allotjament en alberg turístic reunirà les particularitats següents:

a) Es podrà oferir el servici de desdejuni i menjars o facilitar l'ús de cuines.

b) Haurà de disposar de zones comunes de menjador i d'esplai en espais distints.

c) L'establiment estarà dotat d'aigua freda i calent en banys i cuina; dutxes, lavabos i inodors a raó d'un per cada sis persones; llavador i pica a raó d'un per cada deu persones.

d) Les habitacions estaran dotades d'un armari o taquilla amb clau per cada plaça d'allotjament.

Secció 2a. Règim administratiu

**Article 32. Comunicació de la posada en funcionament i classificació turística. Obligatorietat** ****[14]****

1. La comunicació de la posada en funcionament i classificació turística, que és obligatória per a l'exercici de l'activitat, es realitzarà d'acord amb el que preveu l'article 22, en model normalitzat, acompanyada de la documentació a què es referix el seu apartat 3.lletres a) i b).

2. Este model normalitzat, conforme a l'annex, contindrà una declaració responsable de la persona interessada en la qual expressament manifestarà:

a) Que té la disponibilitat de l'immoble per al seu ús com a allotjament rural, modalitat alberg turístic.

b) Que l'establiment té els requisits tècnics generals i específics exigits per la present norma per a la seua classificació en la categoria i, si fa el cas, especialitat comunicada, i que es compromet a mantindre'ls durant la vigència de l'activitat.

c) Que disposa del certificat del tècnic competent que acredita que l'establiment complix les exigències bàsiques de seguretat en cas d'incendi determinades pel Codi Tècnic de l'Edificació per a l'ús residencial públic.

d) Que disposa del certificat del tècnic competent en el qual consta que l'establiment complix el que establix la normativa vigent en matèria d'accessibilitat en l'edificació de pública concurrència i en el medi urbà.

e) Que l'establiment disposa de les llicències o autoritzacions preceptives per a l'exercici de l'activitat la concessió de les quals és competència d'altres departaments o administracions públiques, especialment la llicència ambiental. Quan siga procedent, per ubicar-se l'establiment en sól no urbanitzable comú, es declararà expressament que s'ha obtingut la declaració d'interés comunitari que atribuïx el corresponent ús i aprofitament turístic.

f) Que, si fa el cas, disposa de la documentació que acredita l'especialitat en què es classifica l'establiment, de conformitat amb el que disposa l'article 8.

3. El que preveuen els articles 23 a 26 d'este Decret s'aplicarà a estos establiments

CAPÍTOL VII. De l'allotjament en hotels rurals

**Article 33. Modalitats** ****[15]****

Els establiments hotelers classificats en els grups primer i segon, hotels i hostals, del Decret 153/1993, de 17 d'agost, del Consell, regulador dels establiments hotelers de la Comunitat Valenciana, podran tenir l'especialitat de -rural- quan complisquen els requisits a què es referix l'article següent

**Article 34. Requisits**

1. La seua capacitat d'allotjament no serà superior a les cinquanta places.

2. L'edifici on es reconega esta figura haurà de tindre valor arquitectónic tradicional, históric, cultural o etnogràfic, o respondre a les característiques arquitectóniques de la zona.

3. La localitat on s'ubique serà de menys de 5.000 habitants. En localitats amb més d'habitants, hauran d'estar situats en sól no urbanitzable, en aldees o llocs dependents del municipi sempre que compten amb declaració d'interés comunitari.

4. El mobiliari, equipament i ornamentació respondran a la singularitat autóctona rústica de la zona on es troben.

CAPÍTOL VIII. De l'allotjament en apartaments turístics rurals

**Article 35. Requisits** ****[16]****

Els establiments classificats i inscrits en el Registre conforme als Decrets 91/2009, de 3 de juliol, del Consell, regulador dels blocs i conjunts d'habitatges turístics de la Comunitat Valenciana i 92/2009, de 3 de juliol, del Consell, regulador dels habitatges turístics anomenats apartaments, vil·les, xalets, bungalous i semblants, i de les empreses gestores, persones jurídiques o físiques, dedicades a la cessió del seu ús i gaudi, en l'àmbit territorial de la Comunitat Valenciana, podran tenir l'especialitat de -rural- quan complisquen els requisits següents:

1. La seua capacitat d'allotjament no serà superior a les setze places per apartament.

2. L'edifici on es reconega esta modalitat respondrà a les característiques arquitectóniques de la zona. Aixó s'acreditarà mitjançant un certificat del tècnic competent.

3. El mobiliari, equipament i ornamentació respondran a la singularitat autóctona rústica de la zona on s'ubiquen.

4. Proporcionar informació sobre els recursos turístics i altres dades d'interés, en dos idiomes.

CAPÍTOL IX. Del compliment general de la normativa turística

**Article 36. Preus i reserves**

Als establiments d'allotjament en cases rurals, acampada en finca particular i alberg turístic, els serà d'aplicació aquelles previsions en matèria de preus i reserves s'efectuen en el Decret 19/1997, d'11 de febrer, del Consell de la Generalitat, pel qual s'aprova el règim de preus i reserves en allotjaments turístics.

**Article 37. Compliment d'altres normes**

Sense perjuí de l'observança de les altres disposicions administratives que s'apliquen, en totes les modalitats d'allotjament turístic rural es complirà la normativa relativa als fulls de reclamacions i als llibres-registre i parts d'entrada de viatgers.

**Article 38. Responsabilitat**

Els titulars de l'explotació seran responsables que els allotjaments estiguen a disposició dels usuaris en condicions adequades de conservació i neteja des del dia fixat per a la seua ocupació, així com de l'adequada prestació dels servicis.

DISPOSICIONS ADDICIONALS

**Primera. Règim sancionador**

Les infraccions contra el que disposa el present decret seran sancionades conforme al que disposa la Llei 3/1998, de 21 de maig, de la Generalitat, de Turisme de la Comunitat Valenciana, i disposicions de desplegament.

**Segona. Adequació dels establiments a la nova normativa** ****[17]****

Els establiments ja existents que vulguen augmentar la seua capacitat o escometen obres de rehabilitació o reforma hauran d'adaptar-se al que disposa el present Decret, comunicant-ho de conformitat amb el que disposen els articles 22, 28 i 32

**Tercera. Inexactituds, falsedats o omissions de caràcter essencial** ****[18]****

Als efectes del que establix el present Decret i amb l'objecte de complir al principi de tipicitat de l'article 129 de la Llei de Règim Jurídic de les Administracions Públiques i del Procediment Administratiu Comú, per a la identificació correcta de les conductes que constituïxen infracció administrativa i la determinació precisa de les sancions que poguen comportar, es considera inexactitud, falsedat o omissió de caràcter essencial en dades, manifestacions o documents aquella que:

1. Afecte l'acreditació de la personalitat física o jurídica de la persona interessada.

2. Puga implicar risc per a la seguretat de les persones i, en especial:

a) La mancança de la documentació preceptiva en matèria de prevenció i protecció contra incendis i/o l'existència de deficiències en la matèria.

b) La falta d'elaboració i implantació, en cas de resultar exigible, d'un manual d'autoprotecció.

3. Afecte la declaració responsable i comprometa la classificació dels establiments d'allotjament turístic respecte a la seua modalitat, grup o requisits que diferencien les distintes categories; els títols que acrediten disponibilitat de l'immoble i, si fa el cas, la disponibilitat dels projectes o l'obtenció de la declaració d'interés comunitari, llicències urbanístiques i ambientals.

DISPOSICIONS TRANSITÒRIES

**Primera. Normativa aplicable als expedients en tramitació**

Els expedients iniciats amb anterioritat a l'entrada en vigor del present decret seguiran tramitant-se de conformitat amb el que disposa l'anterior normativa.

**Segona. Termini d'adaptació de les categories dels establiments**

Els titulars d'establiments turístics autoritzats conforme al Decret 253/1994, de 7 de desembre, del Consell de la Generalitat, disposaran d'un any, comptat a partir de l'entrada en vigor del present decret, per a adaptar-se a les disposicions previstes en ell. Transcorregut este termini, es classificaran d'ofici en la categoria estàndard.

DISPOSICIÓ DEROGATÒRIA

Normes que es deroguen

Queden derogades les normes següents:

a) Decret 253/1994, de 7 de desembre, del Consell de la Generalitat, de la Generalitat, regulador de l'allotjament turístic rural en l'interior de la Comunitat Valenciana.

b) Decret 207/1999, de 9 de novembre, del Consell de la Generalitat, pel qual es modifica el Decret 253/1994, de 7 de desembre, del Consell de la Generalitat, regulador de l'allotjament turístic rural en l'interior de la Comunitat Valenciana.

DISPOSICIONS FINALS

**Primera. Habilitació per al desplegament reglamentari**

El conseller en matèria de turisme queda facultat per a dictar les disposicions necessàries en compliment i desplegament del present decret.

**Segona. Entrada en vigor**

El present decret entrarà en vigor l'endemà de la publicació en el Diari Oficial de la Generalitat Valenciana.

Castelló de la Plana, 2 de desembre de 2005

El president de la Generalitat,

FRANCISCO CAMPS ORTIZ

La consellera de Turisme,

MARIA MILAGROSA MARTÍNEZ NAVARRO

ANNEX ****[19]****

COMUNICACIÓ/DECLARACIÓ RESPONSABLE REFERENT A L'ALLOTJAMENT TURÍSTIC RURAL A L'INTERIOR DE LA COMUNITAT VALENCIANA REGULAT PEL DECRET 188/2005, DEL CONSELL, DE 2 DE DESEMBRE

**[Veure model publicat en el DOCV (Decret 206/2010, pàgines 44615 a 44231)](http://www.docv.gva.es/datos/2010/12/10/pdf/2010_13296.pdf)**

---

****[1]****Redacció que hi dóna l’Annex II del **[Decret 206/2010, de 3 de desembre, del Consell](http://www.docv.gva.es/index.php?id=26&sig=013172/2010&url_lista=&CHK_TEXTO_LIBRE=1&tipo_search=legislacion&num_tipo=6&TD=Decret&SOLO_NUMERO_DISPOSICION=206&ANYO_DISPOSICION=2010)**, pel qual es modifiquen els decrets reguladors de l'allotjament turístic a la Comunitat Valenciana. (DOCV núm. 6414 de 10.12.2010) Ref. Base de Dades 013172/2010.

****[2]****Ibídem.

****[3]****Ibídem.

****[4]****Ibídem.

****[5]****Ibídem.

****[6]****Ibídem.

****[7]****Ibídem.

****[8]****Ibídem.

****[9]****Ibídem.

****[10]****Ibídem.

****[11]****Se suprimix la lletra g) pel **[Decret 206/2010, de 3 de desembre, del Consell](http://www.docv.gva.es/index.php?id=26&sig=013172/2010&url_lista=&CHK_TEXTO_LIBRE=1&tipo_search=legislacion&num_tipo=6&TD=Decret&SOLO_NUMERO_DISPOSICION=206&ANYO_DISPOSICION=2010)**.

****[12]****Redacció que hi dóna l’ Annex II del **[Decret 206/2010, de 3 de desembre, del Consell](http://www.docv.gva.es/index.php?id=26&sig=013172/2010&url_lista=&CHK_TEXTO_LIBRE=1&tipo_search=legislacion&num_tipo=6&TD=Decret&SOLO_NUMERO_DISPOSICION=206&ANYO_DISPOSICION=2010)**.

****[13]****Ibídem.

****[14]****Ibídem.

****[15]****Ibídem.

****[16]****Ibídem.

****[17]****Ibídem.

****[18]****S'afig la disposició addicional tercera pel Annex II del **[Decret 206/2010, de 3 de desembre, del Consell](http://www.docv.gva.es/index.php?id=26&sig=013172/2010&url_lista=&CHK_TEXTO_LIBRE=1&tipo_search=legislacion&num_tipo=6&TD=Decret&SOLO_NUMERO_DISPOSICION=206&ANYO_DISPOSICION=2010)**.

****[19]****S'inclou un annex pel Annex II del **[Decret 206/2010, de 3 de desembre, del Consell](http://www.docv.gva.es/index.php?id=26&sig=013172/2010&url_lista=&CHK_TEXTO_LIBRE=1&tipo_search=legislacion&num_tipo=6&TD=Decret&SOLO_NUMERO_DISPOSICION=206&ANYO_DISPOSICION=2010)**.


Còpia Permalink ELI